stanford-oval/wikipedia huggingface dataset:
Norbert Darabos
Poliittinen ura

Poliittisen uransa Darabos aloitti Burgenlandin osavaltiossa sijaitsevan kotikaupunkinsa Nikitschin valtuutettuna vuonna 1987. Valmistumisensa jälkeen Darabos työskenteli vuosina 1988–1991 johtajana sosiaalidemokraattisen ajatushautomon Dr.-Karl-Renner-Instituutin palveluksessa. Vuodesta 1998 hän on toiminut Burgenlandin sosiaalidemokraattien johtajana ja vuodesta 2000 puolueensa hallituksen jäsenenä. Itävallan parlamentin jäsenenä hän on toiminut 16. kesäkuuta 2004 alkaen.
Sosiaalidemokraattien noustua parlamentin suurimmaksi puolueeksi vuoden 2006 vaaleissa Darabos valittiin mukaan neuvottelemaan Itävallan kansanpuolueen (ÖVP) kanssa muodostettavasta hallituksesta. Hänet nimitettiin puolustusministeriksi sosiaalidemokraattien ja kansanpuolueen muodostamaan Alfred Gusenbauerin hallitukseen, joka aloitti 11. tammikuuta 2007. Darabos jatkoi ministerinä myös 2. joulukuuta 2008 aloittaneessa Werner Faymannin hallituksessa, jolloin hänen vastuulleen tulivat myös urheiluasiat.
Puolustusministerinä Darabos on linjannut tulevaisuuden haasteiksi tietoverkkojen turvallisuuden ja terrorismin uhkan. Tiukan taloustilanteen alla puolustusministeriö määrättiin säästämään 600 miljoonaa euroa vuoteen 2016 mennessä. Darabosin esittelemiin säästöihin kuuluivat muun muassa asevoimien työntekijöiden vähentäminen ja luopuminen suurimmasta osasta panssarivaunuista. Darabos torjui sosiaalidemokraattien piiristä nousseen ehdotuksen ilmavoimien hävittäjien myymiseksi ja ilmapuolustuksen hoitamisen ostopalveluna.
Säästösuunnitelmien lisäksi Darabos on esittänyt Itävallan luopuvan asevelvollisuudesta ja siirtyvän ammattiarmeijaan. Suurin osa itävaltalaisista vastustaa asevelvollisuutta, ja asiasta on aikomus järjestää kansanäänestys. Vuoden 2012 alussa Darabos ilmoitti, että ammattiarmeijaa testataan ensin luopumalla asevelvollisten käytöstä tietyissä joukkoyksiköissä.
Aiheesta muualla

Puolustus- ja urheiluministerin esittely asevoimien sivustolla (englanniksi)
Darabos parlamentin sivuilla (saksaksi)
Kuvia tai muita tiedostoja aiheesta Norbert Darabos Wikimedia Commonsissa
Neuendettelsau

| Neuendettelsau |
| --- | --- |
 Neuendettelsauin linna
 vaakuna
 Neuendettelsau
 Koordinaatit: 49°17′N, 10°47′E 
Valtio:  Saksa
Osavaltio:  Baijeri
Hallintopiiri:  Mittelfranken
Piirikunta:  Ansbach
Hallinto:  
 – Pormestari:  Christoph Schmoll
Pinta-ala:  
 – Kokonaispinta-ala:  33,81 km²
Korkeus:  431 m
Väkiluku (2020):  7 936
 – Väestötiheys:  235 as./km²
Aikavyöhyke:  UTC+1
 – Kesäaika:  UTC+2
Postinumero:  91564
Suuntanumero(t):  09874
 
 www.neuendettelsau.eu 
Infobox OKVirheellinen NIMI-arvo: 
Neuendettelsau on kunta Saksan Baijerin osavaltion Mittelfrankenin hallintopiirissä, Ansbachin piirikunnassa. Kunnan pinta-ala on 33,81 neliökilometriä, ja vuonna 2020 sen väkiluvun arvioitiin olevan 7 936 ihmistä.
Neuendettelsaun historia juontaa juurensa myöhäiskeskiajalle. Paikkakunnan merkitys kasvoi ensimmäisen kerran vuonna 1298 mainitun Tetelsaun kartanon rakentamisen myötä. Vuosisatojen ajan Neuendettelsau pysyi pienenä noin 400 asukkaan maaseutuyhteisönä, mutta 1800-luvulla paikka koki syvän muutoksen pastori Wilhelm Löhen ja hänen kollegoidensa työn ansiosta. Vuodesta 1949 eteenpäin Neuendettelsaussa on ollut evankelis-luterilaisen kirkon teologien koulutuslaitos.
Ystävyyskaupungit

Treignac, Ranska
Aiheesta muualla

Kuvia tai muita tiedostoja aiheesta Neuendettelsau Wikimedia Commonsissa
Viralliset sivut
Niklas Süle

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 3. syyskuuta 1995 (ikä 29)
Syntymäpaikka: Frankfurt am Main, Saksa
Pelipaikka: keskuspuolustaja
Pituus: 194 cm
Seura
Seura: Borussia Dortmund
Pelinumero: 25
Junioriseurat
0000–2006: Rot-Weiß Wallendorf
2006–2009: Eintracht Frankfurt
2009–2010: SV Darmstadt
2010–2013: TSG Hoffenheim
Seurat
| Vuodet | Seura | O | (M) |
| 2012–2013 | 1899 Hoffenheim II | 6 | (0) |
| 2013–2017 | 1899 Hoffenheim | 108 | (7) |
| 2017–2022 | Bayern München | 114 | (6) |
| 2022– | Borussia Dortmund | 29 | (2) |
Maajoukkue
| 2011–2012 | Saksa U17 | 17 | (3) |
| 2012–2013 | Saksa U18 | 4 | (0) |
| 2013 | Saksa U19 | 3 | (0) |
| 2014 | Saksa U20 | 1 | (0) |
| 2014–2016 | Saksa U21 | 8 | (1) |
| 2016– | Saksa | 45 | (1) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2023.  Maajoukkueuran tilastot päivitetty 30. heinäkuuta 2023.
| Mitalit> Maa:   Saksa.Miesten jalkapallo.Maanosaliittojen cup  | Mitalit> Maa:   Saksa.Miesten jalkapallo.Maanosaliittojen cup  | Mitalit> Maa:   Saksa.Miesten jalkapallo.Maanosaliittojen cup  | Maa:   Saksa> Miesten jalkapallo. |
| --- | --- | --- | --- |
|  Kultaa | Venäjä 2017 |  |  |
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 |  |  |
Niklas Süle (s. 3. syyskuuta 1995 Frankfurt am Main) on saksalainen jalkapalloilija, joka edustaa Bundesliigassa pelaavaa Borussia Dortmundia. Oikeajalkainen Süle on pelipaikaltaan keskuspuolustaja.
Ura > Seurajoukkueura

Süle edusti nuorten tasolla TSG 1899 Hoffenheimia vuodet 2010–2013. Seuran kakkosjoukkueessa hän pelasi kuusi ottelua vuosina 2012–2013. Debyytti Bundesliigassa ykkösjoukkueessa tapahtui toukokuussa 2013 Hamburger SV:tä vastaan. Tuon ottelun Süle aloitti avauskokoonpanossa. Ensimmäisen Bundesliiga-maalinsa Süle teki marraskuussa 2013 Bayern Müncheniä vastaan. Kaudella 2014–2015 Süle oli ennen loukkaantumistaan vakituinen avauskokoonpanon pelaaja ja yksi Hoffenheimin avainpelaajista. Süle loukkaantui joulukuussa 2014 ja oli sivussa kauden loppuun asti.
Kaudeksi 2017–2018 Süle siirtyi Hoffenheimista Bayern Müncheniin noin 25 miljoonalla eurolla. Sülen sopimus oli viisivuotinen. Hän pelasi ensimmäisellä Bayern-kaudellaan 27 ja toisella 31 ottelua ja teki kumpanakin kautena kaksi maalia. Kolmannella kaudella hän pelasi kahdeksan liigaottelua mutta loukkaantui lokakuussa ja toipui pelikuntoon vasta kansallisen kauden päättäneeseen cupfinaaliin, jossa oli vaihdossa. Mestarien liigassa hän pelasi kaksi alkulohkopeliä sekä neljä viimeistä ottelua Bayernin voittaessa mestaruuden. Kaudella 2020–2021 Süle pelasi 20 liigaottelua ja teki niissä yhden maalin. Seuraavalla kaudella hän teki yhden maalin pelaamissaan 28 liigaottelussa. Süle voitti Bayernissa viisi peräkkäistä Saksan-mestaruutta kausilla 2017–2022, Saksan cupin 2019 ja 2020, DFL-Supercupin 2017, 2018, 2020 ja 2021 sekä seurajoukkueiden maailmanmestaruuden ja UEFA Super Cupin 2020. Hän pelasi viiden kauden aikana Bayernissa kaikkiaan 35 Mestarien liigan ottelua ja teki yhden maalin.
Vuonna 2022 Süle siirtyi Borussia Dortmundiin. Tulokaskaudellaan hän pelasi Bundesliigassa 29 ottelua ja teki kaksi maalia. Mestarien liigassa hän pelasi kahdeksan ottelua.
Ura > Maajoukkueura

Süle on pelannut monissa Saksan nuorten maajoukkueissa. Vuonna 2012 hän oli alle 17-vuotiaiden maajoukkueen kanssa pelaamassa Euroopan-mestaruuskilpailuissa, joista tuli hopeaa. Vuosina 2014–2016 Süle pelasi Saksan alle 21-vuotiaiden jalkapallomaajoukkueessa. Rio de Janeiron kesäolympialaisissa hän pelasi hopeaa saavuttaneen Saksan joukkueen kaikki kuusi ottelua alusta loppuun. Saksan A-maajoukkueessa Süle pelasi ensimmäisen kerran elokuussa 2016 ystävyysottelussa Suomea vastaan. MM-kilpailuissa 2018 hän pelasi yhden ottelun. Vuonna 2021 järjestetyissä EM-kilpailuissa hän pelasi yhdessä ottelussa 17 minuuttia. Hän pelasi täyden ajan Saksan kaikissa kolmessa ottelussa MM-kilpailuissa 2022.
Punamyssykutoja

| Punamyssykutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Punakutojat Malimbus
Laji::  rubricollis
Kaksiosainen nimi
 Malimbus rubricollis  (Swainson, 1838) 
Katso myös
   Punamyssykutoja Wikispeciesissä   Punamyssykutoja Commonsissa 
Infobox OKNimi-testi OKIUCN-testi OK: 
Punamyssykutoja (Malimbus rubricollis) on kutojien heimoon kuuluva varpuslintu.
Levinneisyys

Punamyssykutojaa tavataan Afrikan länsi- ja keskiosissa. Sen ei uskota olevan vaarassa, ja laji on luokiteltu elinvoimaiseksi.
Puskurikapasiteetti

Puskurikapasiteetti kuvaa, kuinka paljon happoa tai emästä puskuriliuokseen voi lisätä ilman suurta muutosta pH:ssa.
Suuri puskurikapasiteetti kertoo, että puskuriliuoksessa on suuret määrät puskuroivia komponentteja (happo tai emäs ja vastaava suola). Komponenttien konsentraatioiden suuruudet määräävät puskurikapasiteetin, kun taas niiden keskinäinen suhde vaikuttaa puskuriliuoksen pH:hon.
Rannikkopanssarilaiva

Suomalainen rannikkopanssarilaiva Väinämöinen.
Ruotsalainen rannikkopanssarilaiva HMS Oden.
Saksalainen rannikkopanssarilaiva SMS Oldenburg.
Norjalainen rannikkopanssarilaiva KNM Tordenskjold.
Rannikkopanssarilaivalla tarkoitetaan useimmissa tapauksissa uppoumaltaan risteilijän kokoista, mutta hitaampaa, voimakkaasti aseistettua ja panssaroitua sota-alusta, joka on suunniteltu ensisijaisesti rannikko- ja saaristo-olosuhteisiin.
Aluksia käytettiin yleisimmin rannikon puolustukseen, mihin viittaa myös tyypistä useissa kielissä käytetty nimitys (saks. Küstenpanzerschiff, engl. Coastal Defence Ship, rannikkopuolustusalus). Niitä kutsuttiin myös vaihtelevasti panssarilaivoiksi. Alusten raskas varustelu ja panssarointi suhteelliseen pieneen kokoon nähden tekivät niistä varsin hitaita. Alustyyppi sopi huonosti avomerelle, ja yleensä niitä käytettiinkin liikkuvana rannikkotykistönä. Toisaalta ne olivat omiaan saarien rikkomilla rantaviivoilla.
Useimmat panssarilaivat rakennettiin 1860–1920-luvuilla. Viimeiset panssarilaivat poistettiin käytöstä vasta 1970-luvulla.
Nigel Hawthorne

| Nigel Hawthorne |
| --- | --- |

Henkilötiedot
Syntynyt: 5. huhtikuuta 1929 Coventry, Warwickshire, Iso-Britannia
Kuollut: 26. joulukuuta 2001 (72 vuotta) Radwell, Hertfordshire, Iso-Britannia
Ammatti:  näyttelijä, tuottaja
Puoliso:  Trevor Bentham
Näyttelijä
Aktiivisena:  1950–2001
Aiheesta muualla
IMDb 
Elonet
Nigel Barnard Hawthorne (5. huhtikuuta 1929 – 26. joulukuuta 2001) oli englantilainen näyttelijä, joka esiintyi muun muassa Sir Humphrey Applebyn roolissa 1980-luvun televisiosarjassa Kyllä, herra ministeri ja sen jatko-osassa Kyllä, herra pääministeri.
Elämä

Hawthorne syntyi 5. huhtikuuta 1929 Coventryssa Agnes Rosemaryn (o.s. Rice) ja lääkäri Charles Barnard Hawthornen poikana. Perhe muutti Etelä-Afrikkaan kun Hawthorne oli neljävuotias ja hän varttui ja kävi kouluja siellä. Hän hakeutui Kapkaupungin yliopistoon, mutta tuli toisiin aatoksiin ja palasi 1950-luvulla Britanniaan näyttelijänuraa varten.
Hänen homoseksuaalisuutensa tuotiin julkiseksi hänen tahtonsa vastaisesti vuonna 1995 Oscar-palkintoja ympäröineen julkisuuden yhteydessä. Hän kuitenkin osallistui seremoniaan yhdessä pitkäaikaisen kumppaninsa käsikirjoittaja Trevor Benthamin kanssa, ja hän puhui homoudestaan haastatteluissa ja omaelämäkerrassaan Straight Face, joka julkaistiin postuumisti. Omaelämäkerta sisältää muun muassa kuvauksen siitä kuinka homoseksuaaleja kohdeltiin 1950- ja 1960-luvuilla.
Hawthorne kuoli 26. joulukuuta 2001. Hawthorne sai toistuvaa kemoterapiahoitoa haimasyöpään, mutta hänen välitön kuolemansyynsä oli sydänkohtaus 72 vuoden iässä. Hänet haudattiin Thundridgen Parish Churchiin.
Ura

Teatteridebyyttinsä Hawthorne teki jo Kapkaupungissa vuonna 1950, kun hän esiintyi Archie Fellowsin roolissa näytelmässä The Shop at Sly Corner. Hawthornen Broadway-debyytti tapahtui vuonna 1974, kun hän esiintyi Touchstonen roolissa näytelmässä Miten haluatte Mark Hellinger Theatressa.
Hawthorne toimi ääninäyttelijänä elokuvissa Hiidenpata (1985) ja Tarzan (1999).
Hawthornen viimeinen teatteriesiintyminen oli päärooli Royal Shakespeare Companyn Kuningas Lear -näytelmässä, jota esitettiin sekä Japanissa että Lontoossa vuonna 1999. Hawthorne itse kuvaili rooliaan sanoen, että ainakaan hänen ei tarvinnut näytellä olevansa vanha.
Tunnustukset ja palkinnot

Hawthornen tunnetuin rooli Sir Humphrey Applebynä sarjassa Kyllä, herra ministeri ja sen jatko-osassa Kyllä, herra pääministeri toi hänelle neljä Bafta-palkintoa. 1990-luvulla hän voitti vielä kaksi Baftaa sarjasta The Fragile Heart ja elokuvasta Hullu kuningas. Jälkimmäisestä hän oli myös ehdolla Parhaan miespääosan Oscar-palkinnon saajaksi.
Hawthornesta tehtiin Brittiläisen imperiumin ritarikunnan komentaja vuonna 1987, ja hänet lyötiin ritariksi vuonna 1999.
Aiheesta muualla

Nigel Hawthorne Internet Movie Databasessa. (englanniksi)
Nigel Hawthorne Elonetissä.
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nigel Hawthorne
Käännös suomeksi
Punamuurahaisrastas

| Punamuurahaisrastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Muurahaisrastaat Neocossyphus
Laji::  rufus
Kaksiosainen nimi
 Neocossyphus rufus  Fischer & Reichenow, 1884 
Katso myös
   Punamuurahaisrastas Wikispeciesissä   Punamuurahaisrastas Commonsissa 
Infobox OKNimi-testi OKIUCN-testi OK: 
Punamuurahaisrastas (Neocossyphus rufus) on rastaiden heimoon kuuluva varpuslintu.
Levinneisyys

Punamuurahaisrastasta tavataan Afrikan keski- ja itäosissa. Lajin kannan kokoa ei tiedetä, mutta sitä on kuvattu harvinaiseksi tai paikallisesti yleiseksi. Se on luokiteltu elinvoimaiseksi.
Myynnin ja markkinoinnin ammattilaiset MMA

| Myynnin ja Markkinoinnin ammattilaiset MMA |
| --- | --- |

Perustettu:  1895
Toimiala:  myynnin, markkinoinnin ja oston alan edunvalvonta
Kotipaikka:  Helsinki
Jäsenmäärä:  noin 20 000
Puheenjohtaja:  Marko Hovinmäki
Jäsenlehti:  Myynti & Markkinointi
Aiheesta muualla
[www.mma.fi Sivusto]
Infobox OKVirheellinen NIMI-arvo: 
Myynnin ja markkinoinnin ammattilaiset MMA on noin 20 000 myynnin, markkinoinnin ja oston ammattilaisen sitoutumaton edunvalvonta- ja palvelujärjestö. MMA toimii jäsentensä ammatillisena etujärjestönä, valvoo ja turvaa jäsentensä yhteiskunnallisia, taloudellisia ja ammatillisia etuja ja kehittää jäsenten ammattitietoja ja -taitoja. MMA kuuluu keskusjärjestö Akavaan.
Järjestön jäsenlehti Myynti & Markkinointi ilmestyy neljä kertaa vuodessa.
Järjestö

MMA neuvoo palkka- ja sopimusasioissa, tarjoaa apua uralla etenemiseen ja tuottaa jäsenetuja.
Jäsenistö

Myynnin ja markkinoinnin ammattilaiset MMA:n jäsenet toimivat pääosin B-to-B -kaupassa. Suurin osa jäsenistä on teollisuuden palveluksessa. Jäsenten koulutustausta vaihtelee, tyypillisimpiä ovat kaupallisen (esimerkiksi merkonomi, tradenomi ja ekonomi) tai teknisen (esimerkiksi insinööri) alan tutkinnot. Yrittäjäjäseniä on noin 1 000. Tyypillisellä yrittäjällä on oma edustusliike.
Kahdella kolmesta alalla toimivasta on kannustava palkkarakenne.
Historia

MMA on yksi Suomen vanhimmista ammattijärjestöistä. Se perustettiin kolmenkymmenen kauppaedustajan voimin 30. maaliskuuta 1895 hotelli Kleinehissa Helsingin Pohjoisesplanadilla nimellä ”Finlands Handelsresandeförening”.
Myynnin ja markkinoinnin ammattilaiset otti nimilyhenteekseen MMA 1. helmikuuta 2015. Aiempi lyhenne SMKJ oli perua vanhasta nimestä "Suomen Myyntimiesten Keskusjärjestö". Vuonna 2009 liitto vaihtoi keskusjärjestöä STTK:sta Akavaan.
Oma työttömyyskassa perustettiin 1974. Kassa sulautui Korkeasti koulutettujen työttömyyskassa KOKOon 1.1.2021.
Jäsenyhdistykset > Etelä-Suomi

Helsinki (Helsingin myynnin ja markkinoinnin ammattilaiset ry)
Etelä- Suomi (Etelä-Suomen myynnin ja markkinoinnin ammattilaiset ry)
Etelä-Karjala (Etelä-Karjalan myynnin ja markkinoinnin ammattilaiset ry
Etelä-Kymenlaakso (Etelä-Kymenlaakson myynnin ja markkinoinnin ammattilaiset ry
Kanta-Häme (Kanta-Hämeen myynnin ja markkinoinnin ammattilaiset ry)
Kouvola (Kouvolan myynnin ja markkinoinnin ammattilaiset ry)
Päijät-Häme (Päijät-Hämeen myynnin ja markkinoinnin ammattilaiset ry)
Jäsenyhdistykset > Länsi-Suomi

Etelä-Pohjanmaa (Etelä-Pohjanmaan myynnin ja markkinoinnin ammattilaiset ry)
Keski-Suomi (Keski-Suomen myynnin ja markkinoinnin ammattilaiset ry)
Kokkola (Kokkolan myynnin ja markkinoinnin ammattilaiset ry
Pirkanmaa (Pirkanmaan myynnin ja markkinoinnin ammattilaiset ry)
Rauma (Rauman myynnin ja markkinoinnin ammattilaiset ry)
Salo (Salon myyntimiehet ry)
Satakunta (Satakunnan myynnin ja markkinoinnin ammattilaiset ry)
Pohjanmaa (Pohjanmaan myynnin ja markkinoinnin ammattilaiset ry; ent. Vaasa)
Varsinais-Suomi (Varsinais-Suomen myynnin ja markkinoinnin ammattilaiset ry)
Jäsenyhdistykset > Itä-Suomi

Etelä-Savo (Etelä-Savon myynnin ja markkinoinnin ammattilaiset ry)
Karjala (Karjalan myynnin ja markkinoinnin ammattilaiset ry)
Pohjois-Savo (Pohjois-Savon myynnin ja markkinoinnin ammattilaiset ry)
Savonlinna (Savonlinnan myynnin ja markkinoinnin ammattilaiset ry)
Jäsenyhdistykset > Pohjois-Suomi

Kainuu (Kainuun myynnin ja markkinoinnin ammattilaiset ry) (Linkki johtaa yhdistyksen Facebook-sivulle)
Lappi (Lapin myynnin ja markkinoinnin ammattilaiset ry)
Oulun seutu (Oulun seudun myynnin ja markkinoinnin ammattilaiset ry)
Jäsenyhdistykset > Verkostot

Yrittäjät
Lääke- ja sairaalatarvike-edustajat
Aiheesta muualla

Myynnin ja markkinoinnin ammattilaiset MMA:n verkkosivut, www.mma.fi
Pääomamarkkinat

Pääomamarkkinat ovat mekanismi, jolla ihmiset voivat helposti ostaa ja myydä arvopapereita kuten osakkeita ja joukkovelkakirjoja, hyödykkeitä kuten arvometalleja tai maataloustuotteita ja muuta matalin transaktiokustannuksin ja tehokkain hinnoin.
Pääomamarkkinoiden hyötyjä:
Pääoman hankkiminen esimerkiksi yrityksen perustamiseen tai laajentamiseen;
Riskin siirtäminen sitä paremmin kestävälle tai riskin jako useamman kesken;
Kansainvälinen kauppa (esimerkiksi valuuttojen).
Pénna

| --- | --- |
Sijainti:  40°18′42″N, 23°57′50″E, Aristotélis Chalkidikí, Keski-Makedonia Kreikka
Saariryhmä:  Drénian saaret
Vesialue:  Singitikóslahti
Merialue:  Egeanmeri, Välimeri
Pinta-ala:  0,098 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pénna (kreik. Πέννα) on pieni Kreikan saari, joka sijaitsee Áthoksen niemimaan länsirannikolla sen ja Sithonían niemimaan välisessä Singitikóslahdessa. Saaren pinta-ala on noin 0,098 neliökilometriä ja se on asumaton (vuonna 2011). Hallinnollisesti Pénna kuuluu Aristotéliin kuntaan, Chalkidikín alueyksikköön ja Keski-Makedonian alueeseen.
Pénna sijaitsee Drénian ja Ammoulianín saarten itäpuolella ja luetaan kuuluvaksi Drénian saariin (myös Gaïdouronísia) muutamien ympärillä olevien pienempien kalliosaarten ohella.
Puputan

Ruumiskasa vuoden 1906 puputanin jäljiltä.
Puputan on balilaisten käymä itsemurhataistelu hollantilaisia imperialisteja vastaan.
Hollannin siirtomaa-armeija otti haltuunsa Balin suurimman kaupungin ja Etelä-Balin pääkaupungin Denpasarin vuonna 1906. Balin hallitsijasuvut ymmärsivät valtansa päättyneen. Heillä oli mielestään olemassa vain yksi vaihtoehto reagoida – itsemurhataistelu eli puputan. "Taisteluun" osallistui koko hovi pieniä lapsia myöten.
Kun Denpasarin kaupunki oli valloitettu, hovin jäsenet marssivat juhla-asuissa näyttävinä saattueina aseinaan rituaalitikarit. Saattueet kävelivät rauhallisesti hollantilaisia vastaan pysähtymättä, vaikka hollantilaiset avasivat tulen. Hallitsijat tulivat ensimmäisessä aallossa, sitten vaimot lapset sylissään, sitten nuoret hallitsijan 12-vuotiaan veljen johdolla. Kaikki surmattiin; balilaiset tappoivat pikkulapset itse tikareilla.
Etelä-Balin koko hovi tuhoutui viimeistä jäsentä myöten. Uhraus ei jäänyt kuitenkaan turhaksi. Ranskalainen lehtimies näki tapahtuman ja raportoi asiasta Euroopan lehtiin. Hollantilaisten maine siirtomaaisäntinä kärsi tietysti tästä. Tapahtuman jälkeen hollantilaiset suhtautuivat balilaisiin hyvin varovaisesti – he ilmeisesti ymmärsivät, että kyseessä oli ylpeä kansa, jonka reaktiot huonoon kohteluun voivat olla arvaamattomat. Balista tulikin sittemmin Hollannin mallisiirtomaa.
Kirjallisuus

Silmät auki Aasiassa. Jukka O. Miettinen. Gaudeamus, 1987
Pupujen Kaupunki

| Pupujen Kaupunki> Bunny Town |
| --- | --- |
Alkuperämaa:   Yhdistynyt kuningaskunta
Alkuperäiskieli:  englanti
Verkko:   Disney Channel
Esitetty:  2007 – 2008
Tuotanto
Tuotantoyhtiö(t):  Walt Disney Television Animation
Aiheesta muualla
IMDb
Pupujen Kaupunki (engl. Bunnytown)  on Disney Channel -kanavalla pyörivä sarja, joka on suunnattu lapsille. Sarjan tuotti Walt Disney Television Animation, ja ensimmäisen kerran ohjelma nähtiin Yhdistyneessä kuningaskunnassa 3. marraskuuta 2007.
Sarja kertoo Pupujen Kaupungista ja siellä tapahtuvista asioista. Sarja on jälkiäänitetty suomeksi.
Aiheesta muualla

Pupujen Kaupunki
Péra Chorió

| Péra Chorió Πέρα Χωριό |
| --- | --- |
 Péra Chorió
 Koordinaatit: 35°1′15″N, 33°22′9″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kyläyhdyskunta
Väkiluku (2011):  2 637
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Péra Chorió (kreik. Πέρα Χωριό) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on 2 637 (2011).
Péra Chorión kylä sijaitsee Kyproksen keskiosissa noin 17 kilometriä etelään pääkaupunki Nikosiasta. Kylän kirkkoihin kuuluu muun muassa Pyhien Apostolien (Ágioi Apóstoloi) kirkko 1100-luvulta.
Pääohjaaja

Pääohjaaja on lentoliikenteen vakanssinimike.
Pääohjaajana toimii jokaisessa lentoyhtiössä tehtävään erikseen määrätty lennonopettajan pätevyyden omaava kapteeni.
Pääohjaaja on liikennelentäjien ylityönjohtaja, joka jakaa vuorot ja ratkoo ongelmatilanteet. Hänellä on oikeus tarpeen vaatiessa määrätä lentäjiä erityistarkastukseen sekä vaatia pulmatilanteen johdosta erityistoimia, esimerkiksi ylimääräistä psykofysiologista tarkastusta tilanteeseen osallisille lentäjille.
Pienimmissä yhtiöissä pääohjaaja ottaa osaa kaikkeen lentotoimintaan, suuremmissa hän lentää vähimmän tarvittavan määrän, koska kasvava paperityön määrä on tehnyt pääohjaajasta pitkälti toimistotyöläisen. Nykyajan tietotekniikka ja erityisesti kannettavat tietokoneet ovat tosin helpottaneet tilannetta ja mahdollistaneet rutiinitöiden hoidon muuallakin kuin toimistossa.
Eräs Finnairin tunnetuimpia pääohjaajia oli Mannerheim-ristin ritari Olli Puhakka.
Vuodesta 2007 lähtien Finnairin pääohjaajana on toiminut lentokapteeni Heikki Saloheimo. Saloheimoa edeltänyt pääohjaaja oli Veikko Sievänen.